रोज के खाने में शामिल दाल में पाया जाने वाला ग्लाइफ़ोसेट आख़िर है क्या, अगर दाल में इसकी पहचान करनी हो तो कैसे करेंगे?ऐसे ही सवालों के जवाब जानने के लिए बीबीसी हिंदी ने न्यूट्रीशियन और इन मामलों जानकारों से बात की.ग्लाइफ़ोसेट एक हर्बीसाइड (एक तरह का कीटनाशक) है. इसका इस्तेमाल दुनियाभर में कृषि के क्षेत्र में किया जाता है. ख़ासकर अमरीका, कनाडा, ऑस्ट्रेलिया और यूके की फ़सलों में इसका इस्तेमाल आम और कानूनी है. इसे दुनिया में सबसे ज़्यादा इस्तेमाल करने वाला कीटनाशक माना जाता है.वर्ल्ड हेल्थ ऑर्गनाइजेशन की एक स्टडी के मुताबिक़, ग्लाइफ़ोसेट का इस्तेमाल 5.8 किलोग्राम प्रति हेक्टेयर होना चाहिए.